Eskom moet verduidelik oor Trillian | Maroela Media
Lynne Brown, minister van openbare ondernemings, het Eskom Dinsdag 48 uur kans gegee om te verduidelik waarom hy gelieg het oor betalings wat aan die finansiëledienstemaatskappy, Trillian, gedoen is.
Colin Cruywagen, Brown se woordvoerder, het gesê die minister het in Junie vir Eskom se raad gevra om kwessies rondom die kragvoorsiener se verhouding met Trillian te verduidelik. “Na verdere onthullings van onbehoorlikheid gister het sy die direksie opdrag gegee om sy verslag hieroor binne 48 uur in te dien,” het Cruywagen gesê.
Eskom het Maandag erken die kragvoorsiener het gelieg oor die betalings van meer as R1,5 miljard aan Trillian Capital Holdings, ŉ maatskappy wat bande met die omstrede Gupta-familie en konsultasiefirma McKinsey het. Eskom het beweer daar was niks sinisters aan die betalings nie na aanleiding van die bekendstelling van ŉ verdoemende verslag oor Trillian deur adv. Geoff Budlender.
Volgens die kragvoorsiener het ŉ ander konsultantemaatskappy, Oliver Wyman, bevind dat alle betalings deur Eskom bo verdenking was. Eskom het egter Maandag erken dat Oliver Wyman in werklikheid die betalings uitgewys en ŉ wetlike hersiening van die transaksies aanbeveel het.
Eskom het gesê hy is besig om ŉ “feitefout” te korrigeer rakende ŉ klagte hieroor deur Oliver Wyman.
too little too late min Brown?
Baie snaaks dat daar nie veel kom van die “Gupthaleaks” nie! Wys jou maar net die hele spul is korup.!
humors · 2 jaar gelede
Hulle het gelieg, maar wat nou?????
DIE MINISTER HET NIE HIERVAN GEWEET NIE ISHHHH.
Die HELE Escom raad is korrup!
Gelieg! Hkm is daar ministers? Moet hul nie van sulke groot betalings bewus gemaak word nie?
Soos dit al a geruime tyd vir my lyk skuif sy die aandag van haarself af. Sy moet defnitief ondersoek word.